1. melléklet a …/2024. (...) önkormányzati rendelethez

„2. melléklet a 8/2018. (III.29.) önkormányzati rendelethez

###### **A polgármesterre átruházott hatáskörök**

1. dönt a rendkívüli települési támogatásról, a települési támogatásról és annak méltányosságból történő megállapításáról,
2. dönt az egyszeri év végi támogatásról,
3. dönt a gyermekes családok év végi támogatásáról,
4. dönt a születési támogatásról,
5. dönt az iskolakezdési támogatásról,
6. dönt a hulladékszállítási díjtámogatásról,
7. dönt a kábel TV előfizetési díjtámogatásról,
8. dönt az első lakáshoz jutók korábban megállapított pénzügyi támogatásával kapcsolatos ügyekben,
9. dönt a fiatalok lakás, valamint lakóház vásárlásának támogatásáról,
10. dönt a fiatalok lakás, valamint lakóház vásárlásának támogatásával kapcsolatos, rendeletben nem szabályozott kérdésekben,
11. dönt az önkormányzati tulajdonú lakótelkek megvásárlásának, valamint lakóépülettel történő beépítésének támogatásáról,
12. dönt az önkormányzati tulajdonú lakótelkek megvásárlásának, valamint lakóépülettel történő beépítésének támogatásával kapcsolatos, rendeletben nem szabályozott kérdésekben,
13. dönt a fiatalok életkezdési támogatásáról,
14. dönt a pénzbeli gyermekétkeztetési térítési díjkedvezmény megállapításáról,
15. dönt a táboroztatási támogatásról,
16. dönt a bölcsőde nyári nyitvatartási rendjéről,
17. dönt a városi rendezvénykeret tartalékának felhasználásáról,
18. dönt a civil szervezetek támogatási keretének felosztása során fennmaradó összeg felosztásáról,
19. dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról,
20. a Tiszaújvárosi Napközi Otthonos Óvoda tekintetében dönt a maximális csoportlétszám túllépéséről,

21. a Tiszaújvárosi Művelődési Központ és Könyvtár Helytörténeti Gyűjtemény tekintetében lefolytatott revíziót követően a hitelesített jegyzőkönyvet, a Hamvas Béla Városi Könyvtár és fiókkönyvtárai tekintetében az adott évre szóló leltározási ütemtervet jóváhagyja,

22. dönt a Tiszaújváros mindenkori Kulturális Stratégiájában megfogalmazott célok megvalósítása érdekében, az éves önkormányzati költségvetésben jóváhagyott keretösszeg felosztásáról,

23. dönt a diáksport támogatására biztosított keretek felosztásáról,

24. dönt a sportegyesületek számára jóváhagyott létesítményhasználati óraszámkeret belső átcsoportosításáról, a jóváhagyott óraszámoknak megfelelő keretösszeg erejéig,

25. dönt az önkormányzati intézmények, továbbá az állami és egyházi fenntartásban működő intézmények évfordulóinak megünneplése érdekében biztosított keret felosztásáról,

26. dönt a partnervárosi kapcsolatok érdekében elkülönített támogatási keret felosztásáról,

27. gyakorolja a mozgóképről szóló 2004. évi II. törvény 35. § (1) bekezdésében meghatározott hatáskört,

28. gyakorolja az Önkormányzat költségvetési rendeletében meghatározott hatásköröket,

# 29. gyakorolja a Tiszaújváros Város Önkormányzata tulajdonában lévő lakások és helyiségek bérletéről, valamint elidegenítéséről szóló önkormányzati rendeletben meghatározott, a bérleti időszak meghosszabbítására vonatkozó hatáskört,

1. gyakorolja az Önkormányzat vagyonáról, vagyonhasznosítás rendjéről szóló önkormányzati rendeletben meghatározott tulajdonosi jogokat,

31. dönt a címer, a zászló, a polgármesteri jelkép és Tiszaújváros név használatának engedélyezéséről,

32. dönt Tiszaújváros Város Önkormányzatának Közbeszerzési Szabályzatában ráruházott feladat- és hatáskörök tekintetében,

33. a hatáskörébe tartozó szociális és gyermekvédelmi ellátások vonatkozásában az ellátás megtérítését rendelheti el, a megtérítés összegét, pénzegyenértékét és a kamat összegét méltányosságból elengedheti, csökkentheti, valamint részletfizetést állapíthat meg,

34. dönt a követelésekről szóló lemondás szabályait tartalmazó önkormányzati rendeletben meghatározott, hatáskörébe tartozó követelések tekintetében,

35. hagyatéki eljárásokban gyakorolja az önkormányzat, mint törvényes örökös jogait,

36. dönt Tiszaújváros mindenkori Sportfejlesztési Koncepciójában megfogalmazott célok megvalósítása érdekében, az éves önkormányzati költségvetésben jóváhagyott keretösszeg felosztásáról,

37. gyakorolja a magyar építészetről szóló 2023. évi C. törvény 97. §-ában meghatározott önkormányzati hatósági hatásköröket.”